Lia Wälti

**Lia Joëlle Wälti** (yo o tshotsweng ka Moranang a le lesome le boferabongwe 1993) ke motshameki wa kgwele ya dinao e e porofeshionale wa moSwiss yo o tshamekang fa gare wa setlhopha sa Women's Super League sa Arsenal le sa setshaba sa Switzerland. Ke mokapotene wa setlhopha sa setshaba sa Switzerland gape ele mokapotene wa bone wa Arsenal. E ne ele mokapotene wa setlhopha sa gagwe sa pele sa Turbine Potsdam. Pele ga a saena le Arsenal ka Phukwi wa 2018, o tshamekile seporofeshionale kwa setlhopheng sa Nationalliga A sa YB Frauen go tswa ka 2009 go ema ka 2013 le kwa setlhopheng sa Bundesliga sa Turbine Potsdam go tswa ka 2013 go ema ka 2018.

E sale e nna leloko la setlhopha sa setshaba sa Switzerland go tloga ka Phatwe wa 2011. Fa e le motshameki wa boditshabatshaba wa Under-19, o tshamekile kgaisano ya U-19 European Championship ya 2009 le sejana sa lefatshe sa U-20 sa 2010.

## Tiro ya setlhopha
**<big>Tiro ya pele</big>**

Mo bongwaneng ja gagwe, Wälti o ne a tshameka hoki ya aese ga mmogo le kgwele ya dinao. Ka 2002, fa a le dingwaga diferabobedi, a simolola go tshameka kwa FC Langnau, setlhopha sa kgwele ya dinao ya basimane se se neng se katisiwa ke rraagwe. Ka 2007 o ne a dumelelwa kwa Huttwill Training Centre mme sephatlo sa ngwaga moragonyana, a ya kwa Team Bern West. Ka 2009 o ne a fudugela kwa BSC Young Boys kwa a neng a tshameka sebaka sa ngwaga mo setlhopheng sa basimane ba dingwaga tse di ka fa tlase ga lesome le borataro.

**<big>FC Köniz (2008–2009)</big>**

Mo nakong yone e a neng a tshamekela Team Bern West, Wälti o ne a ikgolaganya le FC Köniz ba liki ya Swiss Challenge.

**<big>BSC YB Frauen (2009–2013)</big>**

Ka 2009, Wälti a golagana le BSC YB Frauen kwa ka 2011 a ileng a fenya Nationalliga A. Mo ngwageng one o gape, a simolola go tshameka mo UEFA Women's Champions League.
left|thumb|Lia Wälti for Turbine Potsdam
**<big>Turbine Potsdam (2013–2018)</big>**

Ka 2013, Wälti a saena tumalano le 1. FFC Turbine Potsdam ya Frauen-Bundesliga. O ne a bewa mokapotene wa setlhopha seo mo setlheng sa gagwe sa bobedi mme a tshameka metshameko e le lekgolo le lesome fa gare ga dingwaga tsa 2013 le 2018.

**<big>Arsenal (2018–2025)</big>**

Morago ga go iponagatsa makgetlho a le lekgolo le lesome le setlhopha sa Jeremane, Wälti a saena tumalano le Arsenal ka Phukwi wa 2018. Wälti o ne a nna le seabe se se tona mo setlheng sa 2018–2019 sa Arsenal e fenya liki ya WSL le fa a ne a tshamekile sephatlo sa setlha seo a sena go bona kgobalo ya LCL e e neng ya mmaya kwa ntle ga lebala dikgwedi di robabongwe ka Moranang wa 2019. O ne a akarediwa mo setlhopheng sa ngwaga sa PFA sa 2018-2019. Ka Sedimonthole a le lesome le boraro 2019, Wälti a saena tumalano e telele le setlhopha se.

## Tiro ya boditshabatshaba
**<big>Bonana</big>**

Wälti o tshamekile kwa kgaisanong ya U-17 European Championship ya 2008. Gape o tshameketse setlhopha sa Switzerland sa U19 ka 2008 le 2009. O ne a goroga kwa sekamakgaolakgannyeng a U-19 European Championship ka 2009. Ngwaga o o latelang, a golagana le setlhopha sa U-20 kwa metshamekong ya sejana sa lefatshe sa U-20 sa 2010.

**Bogolo**

Ka Phatlwe a le masome a mabedi le bongwe 2011, Wälti a simolola tshameko ya gagwe le setlhopha se segolo sa bosetshaba sa Switzerland mo motshamekong kgatlhanong le Scotland.

Ka 2015, a tshameka sejana sa lefatshe. Ka 2019, morago ga go tlogela tiro gaga Lara Dickerman, a bitswa e le mokapotene.

## Dipalopalo tsa tiro
**<big>Setlhopha</big>**

: *Go ema ka Firikgong a le masome a mabedi, 2024*

**<big>Boditshabatshaba</big>**

: *Lenaane la dino le maduo a palogotlhe ya dino tsa Switzerland pele, molokololo wa dino o supa palo ya dino morago ga nno nngwe le nngwe ya ga Wälti.*

## Ditlotla
**BSC YB Frauen**

* Nationalliga A: 2010–11

**Turbine Potsdam**

* maemo a bobedi mo DFB-Pokal Frauen : 2014–15

**Arsenal**

* FA WSL: 2018–19
* FA Women's League Cup: 2022–23; maemo a bobedi: 2018–19, 2019–20

**Tsa bonosi**

* setlhopha sa ngwaga sa PFA : 2018–19
* Swiss Female National Player: 2021, 2023

## Metswedi


## External Links

* Lia Wälti at Soccerway